Oca, Coristanco

San Martiño de Oca é unha parroquia que se localiza no norte do concello coruñés de Coristanco na comarca de Bergantiños. Segundo o IGE en 2018 tiña 482 habitantes (243 mulleres e 239 homes) distribuídos en 8 entidades de poboación, o que supón unha diminución en relación ao ano 1999, cando tiña 627 habitantes.

 Xeografía 
Separada de Carballo polos ríos Grande e Rosende e de Sísamo polo Anllóns, a hidrografía cobra unha especial importancia nesta zona.

A parroquia está ben comunicada co resto das parroquias e cos centros comerciais e administrativos.

 Patrimonio 
Ponte Lubiáns, sobre o río Rosende, construída durante a Romanización de Galicia e reformada na idade media. Nela hai un altar dedicado ao deus Cosus, protector das colleitas do agro.

Castro de Oca.

Igrexa parroquial de San Martiño de Oca. Venérase o Santísimo Sacramento, San Brais, a Virxe da Candelaria, a Virxe do Corpiño, Santa Lucía e o propio San Martiño.

Festas
Na parroquia de Oca celébranse ao longo do ano numerosas festas, entre as que destacan:

Virxe da Candelaria (2 de febreiro)
San Brais (3 de febreiro)
Santo Antonio (13 de xuño)
Virxe do Corpiño (1ª fin de semana de xullo)
Santísimo Sacramento (2ª fin de semana de setembro)
San Martiño, patrón de Oca (11 de novembro)
Santa Lucía (13 de decembro)

 Lugares e parroquias 
 Lugares de Oca 

 Parroquias de Coristanco 

 Notas 


 Véxase tamén 
 Outros artigos 
 Lugares de Coristanco

 Ligazóns externas 
 Oca na web do concello de Coristanco

Categoría:Parroquias de Coristanco
Categoría:Parroquias de Galicia baixo a advocación de san Martiño